
PATVIRTINTA

Šakių rajono savivaldybės administracijos 

direktoriaus 2012 m. balandžio 4 d. 

įsakymu Nr. AT-403

RAJONO SAVIVALDYBĖS BIUDŽETO PROGRAMŲ SĄMATŲ VYKDYMO, SKOLINIŲ ĮSIPAREIGOJIMŲ IR FINANSINĖS ATSKAITOMYBĖS ATASKAITŲ TEIKIMO TAISYKLĖS

I. DĖL BIUDŽETO VYKDYMO ATASKAITŲ PATEIKIMO


Šakių rajono savivaldybės biudžeto programų sąmatų vykdymo, skolinių įsipareigojimų ir finansinės atskaitomybės ataskaitų teikimo taisyklės nustato, kokia tvarka ir terminais Biudžeto ir turto skyriui teikiamos šios ataskaitos:


1. Kiekvieną mėnesį iki kito mėnesio 10 dienos teikiamos:


1.1. Forma Nr. 2B – mėnesinė;




1.2. Forma Nr. 1 – metinė, ketvirtinė, mėnesinė „Įmokų į biudžetą, skiriamų specialioms programoms Šakių finansuoti, ataskaita.

2. Kiekvieną mėnesį iki kito mėnesio 13 dienos teikiama Forma Nr. 4 – metinė, ketvirtinė, mėnesinė „Mokėtinų ir gautinų sumų ataskaita“.

3. Kiekvieną ketvirtį iki kito mėnesio  8 dienos biudžetinės įstaigos: 


3.1. teikia Finnet programoje formą Nr. 2 – metinė, ketvirtinė (Biudžeto išlaidų sąmatos įvykdymo ataskaita);


3.2. Biudžeto ir turto skyriui patikrinus įvestus duomenis ir pranešus apie jų teisingumą, per 3 darbo dienas pristatomos atspausdintos ir pasirašytos Biudžeto išlaidų sąmatos vykdymo ataskaitos. Kartu pateikiamos:


3.2.1. Forma Nr. 1 – metinė, ketvirtinė, mėnesinė (Įmokų į biudžetą, skiriamų specialioms programoms finansuoti, ataskaita);


3.2.2. Forma Nr. 4 – metinė, ketvirtinė, mėnesinė („Mokėtinų ir gautinų sumų ataskaita).

II. DĖL FINANSINĖS ATSKAITOMYBĖS PATEIKIMO

4. Finansinės ataskaitos sudaromos vadovaujantis Viešojo sektoriaus finansinės atskaitomybės įstatymu ir Viešojo sektoriaus apskaitos ir finansinės atskaitomybės standartais, (toliau – VSAFAS). Viešojo sektoriaus subjektai sudaro atitinkamų metų pirmo ketvirčio, pusmečio, devynių mėnesių tarpines ataskaitas.


5. Pasibaigus ketvirčiui:

5.1. iki  kito mėnesio 12 dienos pristatomas Finansavimo sumų apskaitos tvarkos aprašo 3 priedas „Pažyma dėl finansavimo sumų“ (apie sukauptas finansavimo pajamas, gautas finansavimo sumas).

5.2. iki kito mėnesio 20 dienos pristatomas tarpinių finansinių ataskaitų rinkinys, t.y.:

5.2.1.  Finansinės būklės ataskaita;

5.2.2. Veiklos rezultatų ataskaita;

5.2.3. Sutrumpintas aiškinamasis raštas su priklausančiais priedais (20 VSAFAS 3 ir 4 priedas).

6. Pasibaigus metams, viešojo sektoriaus subjektai dalyvauja finansinių ataskaitų konsolidavimo procese, todėl vadovaujasi Lietuvos Respublikos finansų ministerijos teikiamais nurodymais. 

7. Kiekvienas viešojo sektoriaus subjektas privalo būti susipažinęs su Lietuvos Respublikos finansų ministro 2011 m. kovo 19 d. įsakymu Nr.1K-152 patvirtintu „Viešojo sektoriaus subjektų finansinių rinkinių konsolidavimo tvarkos aprašu“ ir „Viešojo sektoriaus subjektų finansinių ataskaitų rinkinių konsolidavimo metodika“ (Žin., 2011, Nr. 48-2310), kuriuos galima rasti internete adresu; www.finnmin.lt/Viešojo sektoriaus apskaitos reforma/Viešojo sektoriaus apskaitos konsolidavimo informacinė sistema (VSAKIS)/Konsolidavimo tvarkos dokumentai/ Lietuvos Respublikos finansų ministro 2011-04-19 įsakymas Nr.1K-152/.

8. Vadovaujantis Lietuvos Respublikos finansų ministro 2011 m. gruodžio 30 d. įsakymu Nr. 1K-444 „Dėl konsolidavimo kalendoriaus patvirtinimo“ (Žin., 2012 Nr. 3-74), rajono savivaldybės administracija į Viešojo sektoriaus apskaitos konsolidavimo informacinę sistemą (toliau – VSAKIS) pateikia informaciją apie nuosavybės dalis;

9. Visi viešojo sektoriaus subjektai sudaro preliminarius finansinių ataskaitų rinkinius savo apskaitos sistemose ir, pasibaigus metams, iki sausio 20 d., kartu su aiškinamuoju raštu pateikia Biudžeto ir turto skyriui.

10. VSAKIS tarpusavio operacijų derinimas, detalizavimas, pateikimas ir tvirtinimas vykdomas pagal Finansų ministerijos nustatytą grafiką.

11. Integravus finansinių ataskaitų rinkinį VSAKIS prisilaikant nustatyto grafiko, reikalui esant, per 3 darbo dienas patikslinamas jau pateiktas finansinių ataskaitų rinkinys.


12. Viešojo sektoriaus subjekto finansinių ataskaitų rinkiniai skelbiami jo interneto svetainėje, o jeigu jos neturi, – už atitinkamo viešojo sektoriaus subjektų grupės konsoliduotųjų ataskaitų rinkinio rengimą atsakingo viešojo sektoriaus subjekto internetinėje svetainėje.


13. Viešojo sektoriaus subjektų grupės konsoliduotųjų ataskaitų rinkiniai skelbiami ne vėliau kaip per 10 dienų nuo ataskaitų pateikimo Finansų ministerijai.

III. PRANEŠIMAI APIE MOKINIŲ NEMOKAMĄ MAITINIMO IR SOCIALINĘ PARAMĄ MOKINIAMS


14. Vadovaujantis Lietuvos Respublikos socialinės apsaugos ir darbo ministro 2006 m. spalio 12 d. įsakymu Nr. A1-283 „Dėl teisės aktų, numatytų Lietuvos Respublikos socialinės paramos mokiniams įstatyme“ (Žin., 2006, Nr. 111-4237):

14.1. pasibaigus kiekvienam kalendorinių metų ketvirčiui, iki kito ketvirčio pirmojo mėnesio 12 d. teikiama:

14.1.1. ketvirtinės nemokamo maitinimo mokyklose ataskaitos, užpildant šio aprašo 1 priede pateiktą formą;

14.1.2. pranešimas apie papildomas/numatomas nepanaudoti lėšas socialinei paramai mokiniams.

14.2. iki spalio 20 d. teikiama paramos mokinio reikmenims įsigyti ataskaita, užpildant aprašo 3 priede pateiktą formą..

14.3. iki kiekvienų metų gruodžio 22 d. teikiama metinė nemokamo maitinimo ataskaita.

IV. DĖL ATASKAITŲ APIE VALSTYBINĖMS FUNKCIJOMS ATLIKTI SKIRTŲ LĖŠŲ PANAUDOJIMĄ TEIKIMO

15. Vadovaujantis Lietuvos Respublikos socialinės apsaugos ir darbo ministro  2009 m. birželio 9 d. įsakymu Nr. A1-381 „Dėl duomenų apie valstybinėms funkcijoms atlikti skirtų lėšų panaudojimą teikimo Lietuvos Respublikos Socialinės apsaugos ir darbo ministerijai tvarkos aprašo patvirtinimo“  (Žin., 2009, Nr. 70-2874), viešojo sektoriaus subjektai, pasibaigus kiekvienam kalendorinių metų ketvirčiui, iki kito ketvirčio pirmojo mėnesio 12 dienos, teikia ketvirtines ataskaitas apie savivaldybės dalyvavimą rengiant ir įgyvendinant darbo rinkos politikos priemones bei užimtumo rėmimo programas (viešųjų darbų organizavimą), užpildydami apraše patvirtintą 6 priedą. 

16. Vadovaujantis Lietuvos Respublikos socialinės apsaugos ir darbo ministro 2008 m. lapkričio 28 d. įsakymu Nr. A1-387 „Dėl Lietuvos Respublikos valstybės biudžeto lėšų, skirtų specialiosioms tikslinėms dotacijoms socialinėms išmokoms, kompensacijoms, socialinei paramai mokiniams ir socialinėms paslaugoms administruoti, naudojimo ir atsiskaitymo tvarkos aprašo patvirtinimo“ (Žin., 2008, 142-5665), viešojo sektoriaus subjektai, pasibaigus kiekvienam kalendorinių metų ketvirčiui, iki kito ketvirčio pirmojo mėnesio 12 dienos, teikia ketvirtines lėšų, skirtų socialinėms išmokoms, kompensacijoms, socialinei paramai mokiniams ir socialinėms paslaugoms administruoti ataskaitas, užpildydami apraše nurodytą priedą. 

IV. DĖL GAUTINŲ LĖŠŲ PARAIŠKŲ TEIKIMO

17. Savivaldybės biudžeto lėšoms gauti teikiamos paraiškos Finnet informacinėje sistemoje.

18. Pateiktos paraiškos tvirtinamos 1 kartą per savaitę (pirmadieniais iki 12 val.). Vėliau pateiktos paraiškos patenka į kito pirmadienio tvirtinimą. Lėšos pervedamos pirmadieniais po 13 val.

19. Pasirašytos gautinų lėšų paraiškos pristatomos į savivaldybės administracijos Biudžeto ir turto skyrių per 3 darbo dienas. 

